open-index/open-wikipedia-markdown huggingface dataset:
குருவாடிபட்டி

**குருவாடிபட்டி** (*Kuruvadipatti*) என்பது இந்திய நாட்டின் தமிழ்நாடு மாநிலத்தில் தஞ்சாவூர் மாவட்டம், தஞ்சாவூர் வட்டத்தில் அமைந்துள்ள ஒரு கிராமம் ஆகும். இது  தஞ்சாவூர் - திருச்சி தேசிய நெடுஞ்சாலையில் தஞ்சாவூர் நகரத்திலிருந்து 12 கி.மீ. தொலைவில் அமையப்பெற்றுள்ளது.

## மக்கள்தொகை

2011 மக்கள் தொகை கணக்கெடுப்பின்படி குருவாடிப்பட்டி கிராமத்தில் மக்கள் தொகை  928 ஆக உள்ளது, இதில் 478 ஆண்களும் 450 பெண்களும் உள்ளனர்.

குருவாடிப்பட்டி கிராமத்தில் 0-6 வயதுடைய குழந்தைகளின் மக்கள் தொகை 74 ஆகும், இது கிராமத்தின் மொத்த மக்கள் தொகையில் 7.97% ஆகும். குருவாடிப்பட்டி கிராமத்தின் சராசரி பாலின விகிதம் 941 ஆகும், இது தமிழ்நாடு மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி குருவாடிப்பட்டியில் குழந்தை பாலின விகிதம் 1056 ஆகும், இது தமிழ்நாட்டின் சராசரியான 943 ஐ விட அதிகம்.

குருவாடிப்பட்டி கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், குருவாடிப்பட்டி கிராமத்தின் கல்வியறிவு விகிதம் 71.78% ஆக இருந்தது, இது தமிழ்நாட்டின் 80.09% ஆக இருந்தது. குருவாடிப்பட்டியில் ஆண்களின் கல்வியறிவு 85.07% ஆகவும், பெண்களின் கல்வியறிவு விகிதம் 57.52% ஆகவும் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
இமாச்சல பிரதேசத்தில் உள்ள ஏரிகளின் பட்டியல்

**இமாச்சல பிரதேசத்தில் உள்ள ஏரிகளின் பட்டியல்** (*List of lakes in Himachal Pradesh*); இமாச்சலப் பிரதேசம் இமாலய பிராந்தியத்தின் மையப்பகுதியில் அமைந்துள்ளது. இது வட இந்தியாவின் மிக அழகான மாநிலங்களில் ஒன்றாகும். மேலும், இமாச்சல பிரதேசம் அதன் பனிக்கட்டி மலைகள், அடர்ந்த பசுமையான புல்வெளிகள் இடையே சாகச விளையாட்டுக்களும், மற்றும் அமைதியான அழகான ஏரிகளுக்கும் பிரசித்திபெற்றதாக அறியப்படுகிறது.

__NOTOC__

## நீர்த்தேக்கங்கள்
thumb|கோபிந்த் சாகர்
* **[[மகாராணா பிரதாப் சாகர்]]** (*Maharana Pratap Sagar*)
* **[[பாண்டோ அணை]]** (*Pandoh Dam*)
* **[[கோபிந்த் சாகர்]]** (*Gobind Sagar*)

## குறைந்த உயரமுள்ள ஏரிகள்
thumb|ரேணுகா ஏரி
* **[[ரேணுகா ஏரி]]** (*Renuka Lake*)
* **[[மச்சியாள் ஏரி]]** (*Macchial Lake*)

## மத்திய உயரமுள்ள ஏரிகள்
* **[[தால் ஏரி (இமாச்சல பிரதேசம்)]]** (*Dal Lake (Himachal Pradesh)*)
* **[[கஜ்ஜார் ஏரி|கஜ்ஜார் ஏரி (சம்பா மாவட்டம்)]]** (*Khajjiar Lake District Chamba*)
* **[[கரேரி ஏரி|குமார்வா ஏரி]]** (*Kumarwah Lake*)
* **[[ரிவால்சார் ஏரி (மாண்டி மாவட்டம்)]]** (*Rewalsar Lake District mandi*)

## அதி உயர ஏரிகள்

* **[[பிரசர் ஏரி]]** (*Prashar Lake*), (2730. மீ) 
* **[[டெகனசர் ஏரி]]** (*Dehnasar Lake*), (4280. மீ)
* **[[நாகோ ஏரி]]** (*Nako Lake*), (3662. மீ)
* **[[சந்திரா தால் (ஏரி)]]** (*Chandra Taal*), (4300. மீ)
* **[[சூரஜ் தால் (ஏரி)]]** (*Suraj Tal*), (4883. மீ) 
* **[[தசீர் ஏரி|தசீர் மற்றும் தாங்கார் ஏரி]]** (*Dashair*), (4270. மீ)
* **[[பிரிகு ஏரி]]** (*Brighu Lake*), (4235. மீ)
* **[[மணிமகேசு ஏரி]]** (*Manimahesh Lake*), (4080. மீ)
* **[[கதாசரு மற்றும் மகாகாளி ஏரி|கதாசரு ஏரி]]** (*Ghadhasaru Lake*),(3470. மீ)
* **[[கதாசரு மற்றும் மகாகாளி ஏரி|மகாகாளி ஏரி]]** (*Mahakali Lake*), (4080. மீ)
* **[[லாமா தால் மற்றும் சந்தர் நூன்|லாமா தால் (ஏரி)]]** (*Lama Dal*), (3960. மீ)
* **[[லாமா தால் மற்றும் சந்தர் நூன்|சந்தர் நூன் (ஏரி)]]** (*Chander Naun*), (4260. மீ)
* **[[கரேரி ஏரி]]** (*Kareri Lake*), (2934. மீ)
* **[[கம்ருணாக் ஏரி]]** (*Kamrunag lake *), (3334. மீ) மண்டி மாவட்டம்

## சான்றுகள்

## இவற்றையும் காண்க
* இந்திய ஏரிகளின் பட்டியல்

பகுப்பு: இந்திய ஏரிகளின் பட்டியல்

பகுப்பு:இமாச்சலப் பிரதேசம் தொடர்புடைய பட்டியல்கள்
சீர்காழி தொடருந்து நிலையம்

**சீர்காழி தொடருந்து நிலையம்** (*Sirkazhi railway station*, நிலையக் குறியீடு:*SY*) இந்தியாவின், தமிழ்நாட்டில், மயிலாடுதுறை   மாவட்டத்தில் உள்ள சீர்காழி நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின் ஒரு பகுதியான திருச்சிராப்பள்ளி இரயில்வே கோட்டத்தின் முக்கிய தொடருந்து பாதையாக உள்ளது. சென்னை, திருச்சிராப்பள்ளி, மதுரை, தஞ்சாவூர், விழுப்புரம் போன்ற நகரங்களுக்கு தினசரி விரைவுத் தொடருந்துகள் இயக்கப்படுகின்றன. மேலும் திருப்பதி, மும்பை, வாரணாசி, புவனேஸ்வர் போன்ற வெளிமாநில நகரங்களுடன் இணைக்கும் விரைவுத் தொடருந்துகளும் இவ்வழியாக இயக்கப்படுகிறது. சீர்காழிக்கு 160 கிலோமீட்டர் (99 மைல்) தொலைவில் உள்ள திருச்சிராப்பள்ளி விமான நிலையம் அருகில் உள்ள விமான நிலையம் ஆகும்.

## மேற்கோள்கள்

## வெளி இணைப்புகள்
* சீர்காழி தொடருந்து நிலையம்

பகுப்பு:மயிலாடுதுறை மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
வல்லினம் மிகும் இடங்கள்

**வல்லினம் மிகும் இடங்கள்** என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் (நிலைமொழி) இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.

## வல்லெழுத்து மிகுமிடங்கள்
*அ,இ,உ என்னும் சுட்டெழுத்துகளின் பின்னும் 'எ' என்னும் வினாவெழுத்தின் பின்னும் வரும் வல்லினம் மிகும்.
:அக்கனி,
:இப்பையன்,
:......
:எச்சிறுவன்?
*அந்த, இந்த, எந்த என்னும் சுட்டு, வினாத் திரிபுகளின் பின் வரும் வல்லினம் மிகும்.
:அந்தக் கனி, 
:இந்தப் பையன்,
:... ... ...
:எந்தக் குதிரை?.

*அப்படி,இப்படி, எப்படி என்னும் சொற்களின் பின் வரும் வல்லினம் மிகும். 
:அப்படிக் கற்றான்,
:இப்படிச் சொன்னான்,
:எப்படித் தருவான்.

*அங்கு, இங்கு, எங்கு என்னும் சொற்களின் பின் வரும் வல்லினம் மிகும்.
:அங்குக் கண்டான்,
:இங்குப் பெற்றான்.
:எங்குச் சென்றனை?

*இனி, தனி, திரு என்னும் சொற்களின் பின் வரும் வல்லினம் மிகும்.
:இனிச் செய்யலாம், 
:தனித்தமிழ்,
:திருச்செந்தூர்
:திருக்குறள்

## வேற்றுமைப் புணர்ச்சியில் வல்லினம் மிகும் இடங்கள்

*இரண்டாம் வேற்றுமை விரியில் வல்லினம் மிகும்.
:மயிலைக் கண்டேன்‌.
:கோப்பையைக் கொடுத்தேன்.
:மலையைச் சார்ந்தேன்.
:உணவைத் தந்தேன்.
:குறளைப் படித்தேன்.

*நான்காம் வேற்றுமை விரியில் வல்லினம் மிகும்.
:தந்தைக்குக் கொடுத்தான்  
:தாய்க்குச் சொன்னான்
:தங்கைக்குத் தந்தான்

*நான்காம் வேற்றுமைத் தொகையில் முன்நின்ற சொல் (நிலைமொழி) அஃறிணைப் பெயராக இருந்தால் பின்வரும் வல்லினம் மிகும்.
:குறிஞ்சித் தலைவன்
:படைத்தளபதி.
:கூலிப்படை.
      
*ஆறாம் வேற்றுமைத் தொகையில்  நிலைமொழி அஃறிணைப்பெயராக இருப்பின் பின்வரும் வல்லினம் மிகும்.
:நாய்க்குட்டி     
:புலித்தலை
:நரிப்பல்

*ஏழாம் வேற்றுமைத் தொகையில் வல்லினம் மிகும்.
:மனைப் பிறந்தார். 
:சென்னைப் பல்கலைக்கழகம்.

## அல்வழிப் புணர்ச்சியில் வல்லினம் மிகும் இடங்கள்

*ஈறுகெட்ட எதிர்மறைப் பெயரெச்சத்தின்பின் வரும் வல்லினம் மிகும்.
:ஓடாக்குதிரை,
:கூடாச்சந்தை, 
:ஆடாத்தசை,
:பாடாப் பாட்டு.
          
*பண்புத்தொகையில் வல்லினம் மிகும்.
:இனிப்புப் பண்டம், 
:வட்டப்பலகை,
:வெள்ளைத்தாள்,
:சிவப்புச்சட்டை.

*இரு பெயரொட்டுப் பண்புத்தொகையில் வல்லினம் மிகும்.
:ஆவணித் திங்கள், 
:சாரைப்பாம்பு,
:உழவுத்தொழில்,
:செவ்வாய்க்கிழமை.

*அரை,பாதி, எட்டு, பத்து என்னும் எண்ணுப் பெயர்ச்சொற்களின் பின் வரும் வல்லினம் மிகும்.              
:அரைக்காசு, 
:பாதிப்பணம்,
:எட்டுத்தொகை, 
:பத்துப்பாட்டு.

*உவமைத்தொகையில் வல்லினம் மிகும்.
:மலர்க்கை, 
:தாமரைப்பாதம்,
:சங்குக்கழுத்து,
:புலிப்பாய்ச்சல்.

*ஆய், போய் என்னும் வினையெச்சச் சொற்களின்பின் வரும் வல்லினம் மிகும்.
:போய்க் கண்டேன், 
:நன்றாய்ச் சொன்னாய்.

*இகர, அகர ஈற்று வினையெச்சங்களின் பின் வல்லினம் மிகும்.
:தேடிப் பார்த்தேன், 
:தேடப் போனேன்.

*ஆக, என என்று முடியும் வினையெச்சங்களின் முன் வல்லினம் மிகும்.
:தருவதாகச் சொன்னான்,
:பார்ப்பதாகக் கூறினாள்,
:தாயெனக் கூறினார்,
:படி எனக் கூறினார்.

## மேலும் காண்க
* வல்லெழுத்து மிகும் இடம், மிகா இடம் 

## மேற்கோள்கள்

பகுப்பு:தமிழ் இலக்கணம்
பேரழிவு நிவாரணத்திற்கான தொலைத்தொடர்புகள்

**பேரழிவு நிவாரண உதவிக்கான  தொலைத்தொடர்புகள்** (Telecommunications for Disaster Relief (TDR) என்பது பன்னாட்டுத் தொலைத்தொடர்பு ஒன்றியத்தால் ஏற்படுத்தப்பட்ட ஒரு திட்டமாகும். இத்திட்டம் நெருக்கடி நிலைகளில், தகவல் தொடர்பு எளிதில் கிடைக்ககூடிய வகையில் உலகளவில் இணைந்து செயலாற்றும் வகையில் விரிவாக்கப்பட்டுள்ளது. 2004 இந்தியப் பெருங்கடல் நிலநடுக்கமும் ஆழிப்பேரலையால் இந்தோனேசியாவில் பெரும் அழிவுகள் ஏற்பட்டன. இத்தூண்டுதல் தான் இத்திட்டம் நிறுவுவதற்கு காரணமாக அமைந்தது. 

TDR  க்காக  ITU  +888 என்ற நாட்டிற்கான குறியீட்டை ஒதுக்கியது. மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகத்தால் TDR நிர்வகிக்கப்படுகிறது. எண்கள் ஒரு குறிப்பிட்ட நிவாரண நடவடிக்கையின் காலத்திற்கு மட்டுமே ஒதுக்கப்படுகின்றன. மேலும் ஒரு எதிர்கால நிகழ்வுக்காக மீண்டும் பயன்படுத்தப்படலாம். 

## மேற்கோள்கள்

## வெளி இணைப்புகள்
* ITU-T Workshop on Telecommunications for Disaster Relief, 2003
* ITU-T Action Plan for Standardization on Telecommunications for Disaster Relief and Early Warning (TDR/EW), 2005 
* [ITU-T Newslog Telecommunications for Disaster Relief (TDR)](http://www.itu.int/ITU-T/newslog/CategoryView,category,Telecommunications%20for%20Disaster%20Relief%20(TDR).aspx) 
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தொலைத்தொடர்பு
பகுப்பு:பேரிடர் மேலாண்மை நடவடிக்கைகள்
கருவுணவுப் படலம்

**கருவுணவுப் படலம்** (*vitelline membrane*)  அல்லது **கருவுணவு உறை** (*vitelline envelope*) என்பது சூல் முட்டையின் முதலுருமென்சவ்வின் வெளிப்புற மேற்பரப்பைச் சுற்றியுள்ள ஒரு கட்டமைப்பாகும். பறவைகள் போன்ற சில விலங்குகளில், இது கலவெளி நுகத்தையும் அண்டத்தையும் கூட சூழ்ந்தமைவதுண்டு. இது பெரிதும் புரத நாரிழிகளால் ஆனதாகும். இதில் விந்துக்கள் ஒட்டிக்கொள்ள புரத ஏற்பிகள் அமைகின்றன, இந்தப் புரத ஏற்பிகள் விந்துக் கலக்கணிகப் படல புரத ஏற்பிகளோடு ஒட்டிக்கொள்கின்றன. இந்த  ஏற்பிகள் இனஞ்சார்ந்தமைதலால், இவை இனங்களிடையிலான இனப்பெருக்கத்தைத் தடை செய்கின்றன. பாலூட்டிகளில் இது கருசூழ் ஒளிப்படலம் (*zona pellucida*) எனப்படுகிறது. கருவுணவுப் படலத்துக்கும் கருசூழ் ஒளிப்படலத்திற்கும் நடுவில் நீர்மம் நிறைந்த புறக்கருவெளி அமைகிறது.

விந்தணு சூல் முட்டையுடன் இணைந்தவுடன், குறிகைக் கடத்துகை ஏற்படுகிறது, இதன் விளைவாக கலக்கணிகத்தில் குழியமுதலுருவுக்குரிய கால்சியம் மின்னணுக்களின் எண்ணிக்கையை உயர்த்தி, புறணி எதிர்வினையைத் தூண்டிவிடுகிறது. இதனால்  உருவாகும் புறணிக் குறுணைகளின் புறக்கலமிகை, கருவுணவுப் படலத்தின் மீது பல பொருட்களைப் படியச் செய்து, அப்படலத்தை வன்மையான கருவுறல் அடுக்காக” உருமாற்றுகிறது. இது மேலும் விந்துக்கலங்களை நுழையவொட்டாமல் செய்யும் அரணாகிறது. இந்நிகழ்வு  அண்ட முனைவாக்கம் அல்லது பலவிந்து நுழைவுத் தடுப்பு எனப்படுகிறது.

பூச்சிகளில், கருவுணவுப் படலம் கருவுணவு உறை எனப்படுகிறது. இது கருக்கழிவுப் படலத்தின் அகணியாக அமைகிறது.

## உசாத்துணைகள்

பகுப்பு:முளையவியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
முக்கோண பெட்டக வடிவ மூலக்கூறு வடிவியல்

வேதியலில், **முக்கோணப் பெட்டக வடிவ மூலக்கூறு வடிவியல்** (*trigonal prismatic molecular geometry*) ஆனது, ஒரு அணுவை மையமாக கொண்டு, அதனைச் சுற்றி ஒரு முப்பட்டக வடிவில் ஆறு அணுக்கள், அணுக் குழுக்கள் அல்லது ஈனிகளை  அந்த முப்பட்டகத்தின் முனைகளில் அமைந்தவாறு கொண்டுள்ள  சேர்மங்களின் வடிவை விளக்குகிறது.

## எடுத்துக்காட்டுகள்
முக்கோண பெட்டக வடிவமுடைய மூலக்கூறின் முதல் உதாரணம் ஹெக்சாமெத்தில் டங்ஸ்டன்(W(CH3)6) ஆகும்.

வேறுசில இடைநிலை  உலோகங்கள் முக்கோண பெட்டக வடிவமுடைய மூலக்கூறுகளை உருவாக்குகின்றன:
:  Mo(CH3)6, Re(CH3)6   மேலும் Ta(CH3)-6 ;மற்றும் Zr (CH3)2-6  போன்ற அயனிகள்.

Mo(S−CH=CH−S)3 என்ற மூலக்கூறில் S-CH=CH-S  என்ற உறுப்பானது இருமுனைய ஈனியாக செயல்படுகிறது.  இதில் இரு S-அணுக்களும் உலோக அணுவினை இணைக்கிறது.  இங்கு மாலிப்டினியத்தை சுற்றி அமைந்துள்ள ஆறு கந்தக அணுக்களின் அணைவு வடிவியல் அமைப்பானது மாலிப்டினம் டை சல்பைடுவின் நீட்டிக்கப்பட்ட அமைப்பினை ஒத்துள்ளது.

## மேற்கோள்கள்

 
Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. .

பகுப்பு:மூலக்கூற்று வடிவியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:முப்பரிமாண வேதியியல்
அபுகிர் விரிகுடா

**அபூகீர் விரிகுடா** (Abū Qīr Bay, Abukir Bay அல்லது Aboukir Bay, (Arabic: خليج أبو قير‎; transliterated: Khalīj Abū Qīr) என்பது மத்திய தரைக்கடலில், எகிப்தில் அமைந்துள்ள ஒரு விரிகுடாவாகும். பண்டைய நகரங்களான கனோபசு, கெராக்லியோன், மற்றும் மெனூத்திஸ், இந்த வளைகுடா நீருக்கடியில் மூழ்கியுள்ளன. இந்த வளைகுடாவில் இயற்கை எரிவளிவயல் 1970-களில் கண்டுபிடிக்கப்பட்டது. 

## அமைவிடம்
அபூகீர் விரிகுடா  31°23’ வடக்கு 30°13’ கிழக்கில் அமைந்துள்ளது. இது எகிப்தின் அலெக்சாந்திரியாவுக்கு அருகில் நைல் ஆற்றின் முகவையிலுள்ள ரோஸெட்டா நகருக்கும் அலெக்ஸாந்திரியாவின் தென் மேற்கிலுள்ள அபூ கீர் நகருக்கும் இடையில் அரைவட்ட வடிவில் அமைந்துள்ளது. 

## அபூகீர் விரிகுடாவின் சிறப்பு
இவ்விரிகுடா எகிப்து அரபுக் குடியரசின் ஆட்சிக்குட்பட்டது.  இவ்விரிகுடாவில் 1798 ஆம் ஆண்டு ஹோரஷியோ நெல்சன் தலைமையிலான் பிரித்தானிய கப்பற்படைக்கும் நெப்போலியன் தலைமையிலான பிரான்ஸின் முதலாம் பேரரசின் கப்பற்படைக்கும் இடையில் நிகழ்ந்த நைல் போரில் நெப்போலியனின் படை தோற்கடிக்கப்பட்டது.

## நூலோதி
* தஞ்சை தமிழ்ப் பல்கலைக்கழகம் வெளியீடு: அறிவியல் களஞ்சியம் தொகுதி 1 பக்கம் எண்:858
* Encyclopaedia Americana, Vol-14, 1980 Page-519

## மேற்கோள்கள்

பகுப்பு:விரிகுடாக்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
எல்ஜின் பிரபு

**எல்ஜின் பிரபு** (Victor Alexander Bruce, 9th Earl of Elgin, 13th Earl of Kincardine),  (16 மே 1849 18 சனவரி 1917),  பிரித்தானிய வலதுசாரி லிபரல் கட்சி அரசியல்வாதியும், பிரித்தானிய இந்தியாவின் (1894 முதல் 1899 முடிய) தலைமை ஆளுநரும் ஆவார். 

## இந்தியத் தலைமை ஆளுநர் பதவியில்

எல்ஜின் பிரபு பிரித்தானிய  இந்தியாவின் இந்தியத் தலைமை ஆளுநர் பதவியில் 1894 – 1899 முடிய பணியாற்றியவர்.
இவரது ஆட்சிக் காலத்தில் இந்தியாவில் பஞ்சம் (1896–97) தலைவிரித்து ஆடியது. பஞ்சத்தில் 4.5 மில்லியன் மக்கள் பசிக் கொடுமையால் இறந்ததாக பிரித்தானியப் பேரரசிற்கு அறிக்கை அளித்தார். 
வேறு அறிக்க்கையோ 11 மில்லியன் மக்கள் பஞ்சத்தால் இறந்ததாக கூறுகிறது.

## இதனையும் காண்க
*இந்தியப் பஞ்சம், 1896-97 

## மேற்கோள்கள்

## மேலும் படிக்க
* Elgin Papers, India Office Records, British Library
* Queen Victoria's Journals 
* 
* 

## வெளி இணைப்புகள்

*

பகுப்பு:இந்திய வைசிராய்கள்
பகுப்பு:பிரித்தானிய இந்தியா
பகுப்பு:1849 பிறப்புகள்
பகுப்பு:1917 இறப்புகள்
ஜி. லட்சுமணன்

**ஜி. லட்சுமணன்** (*G. Lakshmanan*) தமிழகத்தைச் சேர்ந்த தடகள ஓட்டப்பந்தய வீரர் ஆவார். 2017 ஆம் ஆண்டு நடந்த 22 ஆவது ஆசிய தடகளப் போட்டியில் 5,000 மீட்டர், 10,000 மீட்டர் ஓட்டப் பந்தயப் பிரிவுகளில் தங்கம் வென்றவர்.

## 22 ஆவது ஆசிய தடகளப் போட்டி
* 5,000 மீட்டர் போட்டியில் பந்தய தூரத்தை 14 நிமிடங்கள் 54.48 விநாடிகளில் கடந்து வெற்றி பெற்றார். இந்த வெற்றியின் காரணமாக, 2017 ஆம் ஆண்டின் ஆகத்து மாதம் லண்டனில் நடக்கும் உலக தடகள சாம்பியன்சிப் போட்டிக்கு தகுதி பெற்றார்.
* ஆசிய தடகளப் போட்டிகளில் 5,000 மீட்டர், 10,000 மீட்டர் ஆகிய இரு ஓட்டப் பந்தயப் பிரிவுகளிலும் தங்கம் வென்ற ஒரே இந்தியர் எனும் பெருமையும் இவருக்குக் கிடைத்தது.

## வாழ்க்கைக் குறிப்பு
ஏழ்மைக் குடும்பத்தில் பிறந்த இவர் தனது இளம் வயதில் புதுக்கோட்டை நகரத்துச் சாலைகளில் வெறுங்காலில் ஓடி பயிற்சி பெற்றார். புதுக்கோட்டை மாவட்டத்தைச் சேர்ந்த லட்சுமணன், இந்திய இராணுவத்தில் பணியாற்றி வருகிறார்.

## மேற்கோள்கள்

## வெளியிணைப்புகள்
* *[http://www.vikatan.com/news/sports/94791-5000-m-gold-medallist-g-lakshmanan-once-practised-barefoot.html?utm_source=vikatan.com&utm_medium=search&utm_campaign=2 வெறுங்காலில் ஓடிய லட்சுமணன், இன்று ஆசிய சாம்பியன்! - தடகள தமிழன்]*, காணொளியைக் கொண்டுள்ள செய்தித் தொகுப்பு, விகடன்.காம்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஓட்டப்பந்தய வீரர்கள்
பகுப்பு:வாழும் மக்கள்
வளைவு மையம்

thumb|ஒரு குழி ஆடியில் ஒளிக் கதிர்கள்

வடிவவியலில், ஒரு வளைகோட்டின் **வளைவு மையம்**  (*center of curvature*) என்பது அவ்வளைகோட்டின் வளைவு ஆரத்திற்குச் சமமான தூரத்தில் செங்கோட்டின் மீதமையும் புள்ளியைக் குறிக்கும். வளைவின் மதிப்பு, பூச்சியமெனில் வளைவு மையமானது முடிவிலிப் புள்ளியாக இருக்கும். ஒரு வளைகோட்டின் வளைவு மையம் அதன் கொஞ்சு வட்டத்தின் மையமாக இருக்கும். வளைவு மையம் வளைகோட்டின் இரு நுண்ணளவு நெருக்கமான இரு செங்கோடுகள் சந்திக்கும் புள்ளியே அவ்வளைகோட்டின் வளைவு மையமென கணிதவியலாளர் அகுஸ்டின்-லூயி கோசி வரையறுத்துள்ளார்.
வளைகோட்டின் மீதுள்ள ஒவ்வொரு புள்ளிக்கும் வளைவு மையங்களின் இயங்குவரையானது அவ்வளைகோட்டின் அலர் வளைவரையாகும் (மலரி). ஒளியியலில் வில்லைகள், ஆடிகள் ஆகியவற்றின் ஆய்வுகளில் வளைவு மையம் பயன்படுகிறது (காண்க:வளைவு ஆரம்).

ஒரு வில்லை அல்லது ஆடியில் விழும் ஒளிக்கதிர்கள் ஒருங்குவது போன்று (குவி வில்லைகள், குழி ஆடிகள்) அல்லது விரிவது போன்று (குழி வில்லைகள், குவி ஆடிகள்) தோன்றும் புள்ளிக்கும் அவ்வில்லை அல்லது ஆடிக்கும் இடைப்பட்டக் கோள தொலைவாகவும் வரையறுக்கலாம்.

## மேலும் காண்க
* வளைவு

## மேற்கோள்கள்

## நூலடைவு
* *

பகுப்பு:வளைவரைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வகையீட்டு வடிவவியல்
பகுப்பு:வடிவவியல் மையங்கள்
பெருநகர அரண்மனை, உதய்பூர்

**பெருநகர அரண்மனை** (*City Palace*) , ராஜஸ்தானிலுள்ள உதய்பூரில் அமைந்திருக்கும் அரண்மனையாகும். இது மேவார் வம்சத்தின் பல ஆட்சியாளர்களிடமிருந்து நன்கொடைகளைக் கொண்டு கிட்டத்தட்ட 400 ஆண்டுகளுக்கு மேலாக கட்டப்பட்டது. 1553இல் கட்டுமானம் தொடங்கியது. சிசோடியா ராஜபுத குடும்பத்தின் மஹாராணா உதய் சிங் இரண்டாம் தலைமுறையினரால் தொடங்கப்பட்டது. அவர் தனது தலைநகரான சிட்டோரியிலிருந்து உதய்பூரிலுள்ள புதிய நகரமான நகரத்திற்கு மாற்றினார்.  பிகோலா ஏரியின் கிழக்கு கரையில் இந்த அரண்மனை அமைந்துள்ளது. 
உதய்பூரில் உள்ள பெருநகர அரண்மனை ஒரு அழகிய பாணியில் கட்டப்பட்டுள்ளது. இது ராஜஸ்தான் மாநில கட்டிடங்களிலேயே மிகப்பெரியதாக கருதப்படுகிறது.

இது ராஜஸ்தானிய மற்றும் முகலாய கட்டிடக்கலை பாணியில் கட்டப்பட்டதாகும். இது ஒரு மலை உச்சியில் கட்டப்பட்டது. இங்கிருந்து பார்க்கும் போது நகரின் மற்றும் அதன் சுற்றியுள்ள பரந்த இடங்கள் காட்சியளிக்கிறது. ஏரி பிகோலாவைக் காட்டிலும், ஏரி அரண்மனை, ஜாக்கோவில், ஜாக்டிஷ் கோயில், மன்ஸோன் அரண்மனை மற்றும் நீமாச் மாதா கோவில் போன்ற பல வரலாற்று நினைவுச்சின்னங்கள் அரண்மனை வளாகத்தின் அருகே உள்ளன. ஆரவல்லி மலைத்தொடரில் உள்ள இந்த இடம் 1983 ஜேம்ஸ் பாண்ட் திரைப்படமான ஆக்டோபஸ்ஸின் மூலம் பிரபலமானது.


Udaipur-City Palace.jpg|பெருநகர அரண்மனையின் முழுத்தோற்றம்
Udaipur 161.jpg|பெருநகர அரண்மனை அருகாமையிலிருந்து தோற்றம்
Udaipur-Stadtpalast-08-2018-gje.jpg|
Udaipur-Stadtpalast-22-2018-gje.jpg|
Udaipur-Stadtpalast-36-2018-gje.jpg|
Udaipur-Stadtpalast-38-2018-gje.jpg|
Udaipur-Stadtpalast-40-vom Picholasee-2018-gje.jpg|


## மேற்கோள்கள்

பகுப்பு:இராசத்தான் அரண்மனைகள்
பகுப்பு:இந்திய வரலாற்றுச் சின்னங்கள்
பகுப்பு:இராஜஸ்தானில் உள்ள சுற்றுலாத் தளங்கள்
வி. கைகாட்டி

**வி.கைகாட்டி** (*V. Kaikatti*) என்பது இந்தியாவின், தமிழ்நாட்டின், அரியலூர் மாவட்டத்தில் ரெட்டி பாளையம் அருகில் உள்ள ஊர் ஆகும்.  இது தேசிய நெடுஞ்சாலை எண் 227, அரியலூர் முட்டுவாச்சேரி சாலையில் இரண்டு சாலை சந்திப்பில் உள்ளது. அந்தச் சாலையின் நான்கு பக்கமும் பேருந்துகள், சுண்ணாம்பு கல் ஏற்றும் சுமையுந்துகள் எப்பொழுதும் கடந்து செல்லும். திருச்சி, சென்னை, தஞ்சை செல்லும் பேருந்துகள் அந்த சாலையில் செல்வதால் விளாங்குடி மற்றும் முட்டுவாச்சேரி கிராமங்கள் சுறுசுறுப்பாக இருக்கும்.  இங்கு இயல்பாக மக்கள் கூட்டமாக இருக்கும். தேநீர் கடைகள் மற்றும் பல சிறிய கடைகள் சாலையோரமாக உள்ளன.

## அமைவிடம்
இந்த ஊரானது மாவட்ட தலைநகரான அரியலூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
சுவர் அழுத்தத் தளர்வு

**சுவர் அழுத்தத் தளர்வு** (Wall stress relaxation) என்பது செல்சுவர் விரிவாக்கத்தில் ஒரு முக்கியமான காரணியாகும். சுவர் அழுத்தத் தளர்வு (ஓரலகில் செலுத்தப்படும் விசையால் அளக்கப்படுகிறது) தாவர செல்லின் டர்கர் அழுத்தத்தால் உருவாக்கப்படுகிறது. டர்கர் அழுத்தமானது தாவரங்கள், பூஞ்சைகள் மற்றும் பாக்டீரியாக்களின் கலச்சுவரின் இழுவிசையை உருவாக்குகிறது. இது தாவர செல்லின் முதன்மைச் செல் சுவரை எதிர்க்கும் விதத்தில் அமைகிறது. இது செல் சுவரின் இழுவையை அனுமதிக்கிறது. செல்சுவரின் நீட்சி அல்லது சுவரழுத்தத்தின் தளவர்வு ஆகியவை செல் விரிவாக்கம் மற்றும் மறுசீரமைப்பின் காரணத்தால் விளைகிறது.

தாவரத்தின் கலச்சுவரானது நீரேற்றப்பட்ட பலபடிசார் பொருள்களாலானது. இது தாவரங்கள் மீளும் பாகுப்பண்புகளைக் கொண்டிருக்கக் காரணமாக உள்ளது. ஒரு தாவரத்தின் முதன்மையான சுவரானது மாவிய இழைகள், எமிசெல்லுலோசு மற்றும் சைலோகுளுகான்கள் போன்றவற்றால் ஆனது. இந்த பளு தாங்கும் வலையமைப்பானது பெக்டின்கள் மற்றும் கிளைக்கோபுரதங்களால் சூழப்பட்டுள்ளது.

## மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர உடலியங்கியல்
பனை மர மருந்து

**பனை மர மருந்து** *(Palm syrup)* என்பது இனிப்பான உண்ணக்கூடிய ஒரு சத்தான வடிசாறு ஆகும். இது அதிகமாக கடற்கரை ஓரங்களில் உள்ள பனை மரங்களிலிருந்து கிடைக்கிறது.

## இனங்கள்
கானரி தீவுகளில், பனை வடிசாறு கானரி தீவு பேரீச்சைப் பனையில் (*பீனிக்சு கானரியென்சிசு*) இருந்து இறக்கப்படுகிறது. சிலியியில், பனை வடிசாறு அச்சுறுத்தல்நிலை [சிலி திராட்சைப் பனையில் (''யுபாயே சிலென்சிசு'') இருந்து இறக்கப்படுகிறது. தேங்காய் பனை, சர்க்கரை பனை, பால்மிரா பனை ஆகியவற்றில் இருந்தும் இம்மருந்து வடித்திறக்கப்படுகிறது.

==கேனரி தீவில் மருந்தாக்கம்==
பெரும்பாலான குரோர்போ மற்றும் மைல் டி பால்மா ஆகியவற்றின் மருந்தாக்கம் நகர் பகுதிகளில் செய்யப்படுகிறது.   பனையில் இருந்து மரச்சாறு திரட்டி அதை காய்ச்சி பெறப்படுகிறது. [மேப்பிள் சிரப்பைத் தயாரித்து பயன்படுத்தப்படும் செயல்முறை பல வழிகளில் நடக்கிறது.

* குராபபோ * அல்லது * காராபா * என்று அழைக்கப்படும் பதநீர் மரத்தின் "உச்சியில்"  ஒரு கிண்ணம் வைத்து திரட்டப்படுகிறது.  குராபபோ விரைவில் சூரிய ஒளி இல் அழிக்கப்படுவதால் அறுவடை ஒரே இரவில் செய்யப்படுகிறது. ஒவ்வொரு நாள் மாலையும்  அறுவடை பருவமாக இருக்கிறது.  உழவர் மரத்தின் உச்சியில் ஏணி பயன்படுத்தி ஏறி, அடிக்கடி ஒரு கூர்மையான கத்தி பயன்படுத்தி , மேற்பரப்பு மேலோட்டை அகற்றி, துளைகள்  இடுகிறார்;ஒரு வாளி கிண்ணத்தில் இருந்து ஒரு குழாய் அல்லது வடிப்புக்கு கீழே வைத்து விட்டு வருகிறார்.. மறுநாள் அதிகாலையில், அவர் ஒவ்வொரு மரத்திலிருந்து பத்து அல்லது அதற்கு மேற்பட்ட லிட்டர் கொண்டிருக்கும் நிரப்பப்பட்ட வாளிகளுடன் திரும்புகிறார்.

அறுவடை செய்யப்பட்ட குவார்பபோ பின்னர் ஒரு உள்ளூர் பதப்படுத்தும் தொழிற்சாலைக்கு கொண்டு செல்லப்படுகிறது. அங்கு  தேக்கப்பட்டு, அல்லது தளத்தில் செயலாக்கப்படுகிறது.. செயலாக்கம் கராபோவை பல மணிநேரமாக தூய்மிகிறது, இது 90% வரை குறைக்கப்படும் வரை கரிய பழுப்பு நிறத்தில் அந்த பானம் இருக்கும். இது பின்னர் கண்ணாடி ஜாடிகளில் வழக்கமாக அடைக்கப்பட்டு விற்கப்படுகிறது. பாம் சிரப் காலப்போக்கில் மென்மையாக்கப்பட்டு, படிகமாக காட்சியளிக்கும்.
ஒவ்வொரு நாளும் நான்கு முதல் ஐந்து மாதங்கள் அதாவது ஜனவரி முதல் ஜூன் வரையிலான காலத்தில் அறுவடை செய்யப்படுகிறது. ஒரு மரம் சுமார்  ஐந்து  ஆண்டுகள் இந்த பானத்தை தருகிறது.

## பயன்கள்

மைல் டி பால்மா ,மைல் டி பாமாமா , பல பாஸ்டரீசு ஆகிய பனைமர மருந்துகள் இனிப்புகளுடன் சேர்த்துப் பயன்படுத்தப்படுகின்றன. எ.கா: வெதுப்பிகள், பனிக்குழைவை. தென் கிழக்கு ஆசியாவில், குறிப்பாக மேற்கு வங்கத்தில் பரவலாக இது சமையலில் பயன்படுத்தப்படுகிறது. இங்கு ஜொலா குர், குளிர்காலத்தில் மட்டுமே பெறப்படுகிறது.

இதன் இனிப்பு உணவுக்கு சுவையைக் கூட்டுவதாக இருக்கிறது. இது பரவலாக இனிப்புகள் தயாரிக்கப் பயன்படும்  ஒரு மூலப்பொருளாக பயன்படுத்தப்படுகிறது, அல்லது சமைத்த உணவுகளில் சுவைக்கூட்ட உணவின் மீது தூவப்படுகிறது.

பாம் சப்பா எனப்படுவது ஒரு புத்துணர்ச்சியான பானம், மேலும் இதைப் புளிக்கச் செய்து பாம் சிரப் ரம்  போன்ற பல்வேறு ஆல்ககால்களை தயாரிக்கப் பயன்படுத்தப்படுகிறது. லா கோமெராவில் இருந்து கோம்ரோன் செய்யப்படுகிறது இது  'பாரா' (கிராப் போன்றது) உடன் கலக்கப்பட்ட பாம் வடிசாறு; இது மரபாக  பொதுவான மருத்துவ நோக்கங்களுக்காக பயன்படுத்தப்படுகிறது

## குறிப்புகள்

## வெளி இணைப்புகள்
* Photo-series showing the production of miel de palma

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
சூழ்வு (கணிதம்)

வலது|thumb|337x337px|ஒரு வளைவரைக் குடும்பத்தின் சூழ்வினை வரைதல்
வடிவவியலில் தள வளவரைக் குடும்பமொன்றின் **சூழ்வு** (*envelope*) என்பது அக்குடும்பத்தின் உறுப்பாகவுள்ள ஒவ்வொரு வளைவரை ஏதாவதொரு புள்ளியில் தொடுகின்ற ஒரு வளைவரையாகும். இத்தொடு புள்ளிகள் அனைத்தும் சேர்ந்து சூழ்வாக அமையும் வளைரையை உருவாக்கும். சூழ்வின் மீதமையும் ஒரு புள்ளியை, அடுத்தடுத்து நுண்ணளவிலமையும் இரு வளைவரைகளின் (அதாவது அருகருகே அமையும் இரு வளைவரைகளின் வெட்டுப்புள்ளியின் எல்லையாக) வெட்டும் புள்ளியாக கருதலாம். சூழ்வின் இக்கருத்தை வெளியிலமைந்த மேற்பரப்புகளுக்கும் உயர்பரிமாணங்களுக்கும் பொதுமைப்படுத்தலாம்.

## வளைவரைக் குடும்பத்தின் சூழ்வு
*C**t* என்ற வளைவரைக் குடும்பத்தைச் சேர்ந்த ஒவ்வொரு  வளைவரையும் *f**t*(*x*,&nbsp;*y*)=0 (*t* ஒரு துணையலகு) சமன்பாட்டின் தீர்வாகவும், *F*(*t*,&nbsp;*x*,&nbsp;*y*)=*f**t*(*x*,&nbsp;*y*); மேலும் *F* வகையிடத்தக்கது எனவும் எடுத்துக்கொள்க.

இப்பொழுது *C**t* இன் சூழ்வானது, 
:F(t, x, y) = 0~~\mathsf{and}~~{\partial F \over \partial t}(t, x, y) = 0 (*t* இன் ஏதாவது சில மதிப்புகளுக்கு) என்ற இரண்டும் நிறைவுபெறுமாறுள்ள (*x*,*y*) புள்ளிகளடங்கிய கணம் \mathcal{D} ஆக வரையறுக்கப்படுகிறது.
 
இதிலுள்ள \partial F/\partial t ஆனது *t* ஐப் பொறுத்த *F* இன் பகுதிவகைக்கெழு..

*t*, *u* இரண்டும் (*t*≠*u*) துணையலகின் மதிப்புகளெனில் *C**t*,  *C**u* ஆகிய இரு வளைவரைகளின் வெட்டு பின்னுள்ளவாறு இருக்கும்: 
:F(t, x, y) = F(u, x, y) = 0\,
அல்லது சமானமாக,
:F(t, x, y) = 0~~\mathsf{and}~~\frac{F(u, x, y)-F(t, x, y)}{u-t} = 0.
*u* → *t* எனும்போது மேலுள்ள வரையறை கிடைக்கும்.

### மாற்று வரையறைகள்
# சூழ்வு *E*1 ஆனது *C**t* இன் அருகருகே அமையும் வளைவரைகளின் வெட்டும்புள்ளிகளின் எல்லையாகும்.
# சூழ்வு *E*2 ஆனது, *C**t* இலுள்ள அனைத்து வளைவரைகளுக்கும் தொடுவரையாக அமையும் வளைவரயாகும்.
# சூழ்வு *E*3 ஆனது, *C**t* வளைவரைகள் அனைத்தும் அமைந்துள்ள பகுதியின் வரம்பாகும்..

:E_1 \subseteq \mathcal{D}, E_2 \subseteq \mathcal{D}, E_3 \subseteq \mathcal{D} (\mathcal{D} என்பது முதன்மை வரையறையில் தரப்பட்டுள்ள கணம்)

## எடுத்துக்காட்டுகள்

File:Envelope_string_art.svg|200px|(*t*,0), (0,*k* - *t*) புள்ளிகளை இணைக்கும் கோட்டுக்குடும்பத்தின் சூழ்வு (*k* = 1) 
File:Envelope_astroid.svg|thumb|200px|(*s*,0), (0,*t*) புள்ளிகளை இணைக்கும் கோட்டுக்குடும்பத்தின் சூழ்வாக உடுவுரு (*s*2&nbsp;+&nbsp;*t*2&nbsp;=&nbsp;1)
File:Envelope cast.svg|thumb|200px|மாறா துவக்க வேகங்கொண்ட எறியங்களின் சூழ்வு ஒரு குவிவுப் பரவளைவு. (துவக்க வேகம்:10 m/s. *g* = 10 m/s2)
Image:Circle caustic.png|thumb|வட்டம் மற்றும் இணை ஒளிக்கதிர்களால் உருவான எதிரொளிப்பு எரிநிலைமேற்பரப்பு


## மேற்கோள்கள்

## வெளியிணைப்புகள்
*
*"Envelope of a family of plane curves" at MathCurve.

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வகையீட்டு வடிவவியல்
பகுப்பு:பகுமுறை வடிவவியல்
லீஸி விலாச்கெஸ்

எலிசபெத் லீஸி விலாச்கெஸ் 

## பிறப்பும் வாழ்வும்
1989 ஆண்டு மார்ச 13ம் தேதி அமரிக்காவில் ஆச்ஃடின் நகரில் பிறந்தவர் லீஸி விலாச்கெஸ்.   பிறக்கும் போதே லிபோச்ட்ரோபி என்ற அரிய வகை பிறவிக் குறைபாட்டுடன் பிறந்தார்.  லீஸி எழுத்தாளர் மட்டுமின்றி தன்னம்பிக்கையூட்டும் பேச்சாளரும் ஆவார். லிபோச்ட்ரோபி  என்ற குறைபாட்டுடன் பிறப்பவர்களின் உடலில் கொழுப்புச்சத்து இருக்காது. எலும்பும் தோலுமாக்க காட்சி அளிப்பார்கள். உடல் ஆரோக்கியத்தைப்பாதிப்பதோடு முதுமையை விரைவில் வரவழைத்து விடும். எ லும்புகள், பற்கள், உள்உறுப்புகளை இது பாதிப்பதில்லை. உடலில் கொழுப்புச்சத்து குறைபாட்டினால்  சக்தியைப பெறவதற்காக  அதிக கலோரிகள் நிறைந்த உணவை குறப்பிட்ட கால இடைவெளிகளில் உட்கொள்ள வேண்டும்.  இக்குறைபாட்டினால் லீஸி விலாச்கெஸ் தன் ஒரு கண் பார்வையை முற்றலும் இழந்தவர். மற்றொரு கண்ணில் குறைந்த பார்வையுடன் செயல் படுகின்றார். பள்ளிக்கு செல்லும் வரை தன் உருவத்தைப்பற்றி லீஸிக்குத் தெரியாது. மற்ற குழந்தைகாளால் புறக்கணிக்கப்பட்டார். இவர மனம் தளர்ந்த போது பெற்றோர் தன்னம்பிக்கை ஊட்டினர்.

## கல்வி
டெக்சாஸ் பல்கலைக்கழகத்தில் கமயூனிகேசன் படிப்பை மேற்கொண்டார்

## பணிகள்
# மூன்று தன்னம்பிக்கை நூல்களை எழுதியுள்ளார் .
# கொடுமைப்படத்துதலுக்கு எதிரான சட்டத்தைக்கொண்டுவர பரப்புரை செய்துவருகின்றார்.
# புகைப்படக்கார்ராக ஆண்டு மலர் புத்தகத்தில் பங்களிப்பு
# தைரியமான இதயம் லீஸி விலாச்கெசின் கதை

## மேற்கோள்கள்


பகுப்பு:1989 பிறப்புகள்
ஜிசொப்பி மாசினி

**ஜிசொப்பி மாசினி** (Giuseppe Mazzini 22 சூன் 1805–10 மார்ச்சு 1872) என்பவர் இத்தாலிய அரசியலாளர், இதழாளர் மற்றும் செயற்பாட்டாளர் ஆவார். இத்தாலி ஒற்றுமையுடன் இருப்பதற்கும் உரிமை பெறுவதற்கும் பாடுபட்டவர்.
இவர் புரட்சியாளராக இருந்து இளம் இத்தாலி என்னும் இரகசிய அமைப்பை 1832 ஆம் ஆண்டில் தோற்றுவித்தார். இந்த அமைப்பு இத்தாலி ஒன்றுபட வேண்டும் என்ற நோக்கில் தொடங்கப்பட்டது.
## இளமைக் காலம்

சிசோப்பி மாசினியின் தந்தை ஒரு மருத்துவர்.  தமது 14 ஆம் அகவையில் மாசினி ஜெனோ பல்கலைக் கழகத்தில் சேர்ந்தார். 1827 இல் சட்டம் படித்துப் பட்டம் பெற்றார். ஏழைகளின் வழக்கறிஞர் என அவர் விளங்கினார். நாடகம் புதினம் இவற்றில் நாட்டம் இருந்த போதிலும் அவருக்கு இருந்த நாட்டுப் பற்றின் காரணமாகப் பொது வாழ்க்கையில் ஈடுபட்டார். கார்பொனேரி என்ற ஒரு புரட்சி இயக்கத்தில் சேர்ந்து அப்போது அங்கு இருந்த அரசை அகற்றும் செயல்களில் இறங்கினார். 1830 இல் இவர் தளை செய்யப்பட்டுச் சிறையில் தள்ளப்பட்டார்.

## அரசியல் போராட்டப் பணிகள்

## மேற்கோள்

பகுப்பு:இத்தாலிய அரசியல்வாதிகள்
பகுப்பு:1805 பிறப்புகள்
பகுப்பு:1872 இறப்புகள்
ஜி ஆர் - 3 (நெல்)

**ஜி ஆர் - 3** (*GR-3*) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகியகால நெல் வகையாகும். சூன் - சூலை மாதம் தொடங்கும் குறுவைப் பட்டத்திற்கு ஏற்றதாக கருதப்படும் இது, 100 - 105 நாட்களில் அறுவடைக்கு வரக்கூடியது. **[[நாவாகோன் 19 (நெல்)|நாவாகோன் 19]]** (*Nawagaon 19*) எனும் நெல் இரகத்தையும், **[[ஐ ஆர் 9 - 60 (நெல்)|ஐ ஆர் 9 - 60]]** (*IR 9-60*) எனும் நெல் இரகத்தையும் ஒன்றிணைத்து உருவாக்கப்பட்ட நெல் வகை, நேரடி, மற்றும் நடவு என இருமுறைக்கும் ஏற்றதாகும். 90 செ. மீ, குள்ள தானியத்தை கொண்டுள்ள இந்நெல் இரகம், மேற்கிந்திய பகுதியான குசராத்து மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
சி. மாணிக்கம்

**சி. மணிக்கம்** *(C. Manickam)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977ஆம் ஆண்டு நடந்த சட்டமன்றத் தேர்தலில் திருச்சிராப்பள்ளி-I தொகுதியிலிருந்து, அண்ணா திராவிட முன்னேற்ற கழக கட்சி வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
இரண்டாம் நிலை புள்ளிவிவரம்

**இரண்டாம் நிலை தரவு** (*Secondary data*) என்பது முதன்மைப் பயனரைத் தவிர வேறு ஒருவரால் சேகரிக்கப்பட்ட தரவைக் குறிக்கிறது. சமூக அறிவியலுக்கான இரண்டாம் நிலை தரவுகளின் பொதுவான ஆதாரங்களில் மக்கள் தொகை கணக்கெடுப்புகள், அரசாங்கத் துறைகளால் சேகரிக்கப்பட்ட தகவல்கள், நிறுவன பதிவுகள் மற்றும் பிற ஆராய்ச்சி நோக்கங்களுக்காக முதலில் சேகரிக்கப்பட்ட தரவு ஆகியவை அடங்கும். முதன்மை தரவு என்பது ஆராய்ச்சியை மேற்கொள்ளும் ஆய்வாளரால் சேகரிக்கப்படுகிறது.

இரண்டாம் நிலை தரவு பகுப்பாய்வு நேரத்தைச் சேமிக்கும் வகையில் உள்ளது. தரவுகளைச் சேகரிப்பதில் செலவழிக்கப்படும், குறிப்பாகத் தரவுகளின் அளவு விடயத்தில், எந்தவொரு தனிப்பட்ட ஆராய்ச்சியாளரும் தாங்களாகவே சேகரிக்க முடியாத பெரிய மற்றும் உயர்தர தரவுத்தளங்களை வழங்க முடியும். கூடுதலாக, சமூக மற்றும் பொருளாதார மாற்றத்தின் ஆய்வாளர்கள் இரண்டாம் நிலைத் தரவை இன்றியமையாததாகக் கருதுகின்றனர். ஏனெனில் கடந்த கால மாற்றம் மற்றும்/அல்லது முன்னேற்றங்களை போதுமான அளவில் கணக்கிடக்கூடிய புதிய கணக்கெடுப்பை நடத்துவது சாத்தியமில்லை. இருப்பினும், சந்தைப்படுத்தல் ஆராய்ச்சியில் இரண்டாம் நிலை தரவு பகுப்பாய்வு குறைவாகப் பயனுள்ளதாக இருக்கும். ஏனெனில் தரவு காலாவதியானதாகவோ அல்லது துல்லியமாகவோ இல்லாமல் இருக்கலாம்.

## இரண்டாம் நிலை புள்ளிவிவரம்  மூலங்கள்
இரண்டாம் நிலைத் தரவை பல ஆதாரங்களிலிருந்து பெறலாம்:
* மக்கள் தொகை கணக்கெடுப்பு மற்றும் வீட்டுவசதி, சமூகப் பாதுகாப்பு, தேர்தல் புள்ளிவிவரங்கள், வரி பதிவுகள் போன்ற அரசுத் துறைகள்
* இணையத் தேடல்கள் மற்றும் நூலகங்கள்
* புவியிடங்காட்டி மற்றும் தொலையுணர்வு தரவுகள்
* நிறுவன முன்னேற்ற அறிக்கைகள்
* பத்திரிகைகள், செய்தித்தாள்கள் மற்றும் ஆய்விதழ்கள்
### நிர்வாக தரவு மற்றும் மக்கள் தொகை கணக்கெடுப்பு
அரசாங்கத் துறைகளும் நிறுவனங்களும் பதிவு செய்துள்ள மக்களிடம் அல்லது பரிவர்த்தனைகளை மேற்கொள்ளும் போதும் அல்லது பதிவேடு வைப்பதற்காக - வழக்கமாக ஒரு சேவையை வழங்கும்போது தகவல்களைச் சேகரிப்பது வழக்கம். இந்தத் தகவல் நிர்வாகத் தரவு என்று அழைக்கப்படுகிறது.

இதில்,
* பெயர்கள், பிறந்த தேதிகள், முகவரிகள் போன்ற தனிப்பட்ட தகவல்கள்
* பள்ளிகள் மற்றும் கல்வி சாதனைகள் பற்றிய தகவல்கள்
* உடல்நலம் பற்றிய தகவல்கள்
* குற்றவியல் தண்டனைகள் அல்லது சிறைத் தண்டனைகள் பற்றிய தகவல்கள்
* வருமானம் போன்ற வரி பதிவுகள்
அடங்கும்.

மக்கள்தொகை கணக்கெடுப்பு என்பது ஒரு குறிப்பிட்டதிடத்தில் உள்ள அனைத்து உறுப்பினர்களைப் பற்றிய தகவல்களை முறையாகப் பெறுதல் மற்றும் பதிவு செய்யும் செயல்முறையாகும். இது ஒரு குறிப்பிட்ட மக்கள்தொகையின் வழக்கமாக நிகழும் மற்றும் அதிகாரப்பூர்வ எண்ணிக்கையாகும். இது ஒரு வகையான நிர்வாகத் தரவு. ஆனால் குறிப்பிட்ட கால இடைவெளியில் இத்தகவல்கள் ஆராய்ச்சி நோக்கத்திற்காகச் சேகரிக்கப்படுகிறது. பெரும்பாலான நிர்வாக தரவுகள் தொடர்ச்சியாகச் சேகரிக்கப்பட்டு மக்களுக்குச் சேவையை வழங்குவதற்காக அரசுகளால் மேற்கொள்ளப்படுகிறது.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புள்ளியியல்
வா. மு. சேதுராமன்

**வா. மு. சேதுராமன்** (*V. M. Sethuraman*)(9 பெப்ரவரி 1935 – 4 சூலை 2025) என்பவர் தமிழறிஞரும் கவிஞரும் தமிழ் உரிமைச் செயற்பாட்டாளரும் ஆவார்.

## வாழ்க்கைக் குறிப்பு
சேதுராமன் இராமநாதபுரம் மாவட்டம், முதுகுளத்தூர் வட்டத்திலுள்ள ஆண்டநாயகபுரம் என்னும் ஊரில் 9 பெப்ரவரி 1935 அன்று பிறந்தார். 

இவர் ஏழ்மையில் வளர்ந்தாலும், தன் முயற்சியால் தமிழ் புலவர், முதுகலை, பி.எட்., பட்டங்களைப் பெற்று திருவல்லிக்கேணி முசுலீம் உயர்நிலைப்பள்ளியில் தமிழாசிரியராகப் பணியாற்றினார். 1988-ஆம் ஆண்டில் சென்னை பல்கலைக்கழகத்தில் முனைவர் பட்டம் பெற்றார். தமிழ்ப்பணி என்னும் சிற்றிதழை நடத்தி வந்தார். 

## படைப்புகள்
* நெஞ்சத் தோட்டம்
* தாயுமானவர் அந்தாதி
* ஐயப்பன் பாமாலை
* தமிழ் முழக்கம்
* வாழ்க நீ எம்மான் (காந்தி பற்றிய பன்மொழிக் கவிதை)
* எண்ணச்சுடர் (கவியரங்கக் கவிதைகள்)
* தாய்மண் (காவியம்) 
* 20 கட்டளைகள் (இந்திராகாந்தி )
* ஐயப்பன் ஆற்றுப்படை
* உலகை உயர்த்திய ஒருவன்
* பற்றிலான் பற்று
* மலைநாட்டின் மீதினிலே (பயணக் காவியம்)
* காலக்கனி (கவிதை நாடகம்)
* சேது காப்பியம் (தலைமுறைக் காண்டம்)
* இயேசு அந்தாதி

## விருதுகள்
சேதுராமனுக்குப் பல்வேறு அமைப்புகளாலும் தனி நபர்களாலும் பெருங்கவிக்கோ, செந்தமிழ்க் கவிமணி, ஐயப்பன் அருள்கவி, கவிஞர் குலத் திலகம், செந்தமிழ்க் கொண்டல் போன்ற பட்டங்கள் வழங்கபட்டுள்ளன. 1989-1990ஆம் ஆண்டு, தமிழ்நாடு இயல் இசை நாடக மன்றம் கலைமாமணி விருதினை வழங்கி சிறப்பித்துள்ளது. 2001-ஆம் ஆண்டு, தமிழ் நாடு அரசின் தமிழ் வளர்ச்சித் துறையினர் திருவள்ளுவர் விருது வழங்கினார்கள். 2015-ஆம் ஆண்டு, தினத்தந்தி நாளிதழ் சி.பா. ஆதித்தனார் மூத்த தமிழறிஞர் விருது வழங்கியது. இந்த விருது வெள்ளிப் பட்டயத்துடன் மூன்று இலட்சம் இந்திய ரூபாய் ரொக்கப்பரிசு கொண்டது.

## இறப்பு
2025 சூலை 4 அன்று, சேதுராமன் உடல் நலக் குறைவால் சென்னையில் காலமானார்.

## பார்வை நூல்
**தமிழ் இலக்கிய வரலாறு*, மது. ச. விமலானந்தம்

## மேற்கோள்கள்

பகுப்பு:1935 பிறப்புகள்
பகுப்பு:2025 இறப்புகள்
பகுப்பு:இராமநாதபுரம் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
சபா ராஜேந்திரன்

**சபா ராஜேந்திரன்** (Saba Rajendran) ஓர் இந்திய அரசியல்வாதியும், தமிழ்நாட்டின் தற்போதைய சட்டமன்ற உறுப்பினரும் ஆவார்.

இவர் கடலூர் மாவட்டத்தில் உள்ள, சொரத்துரில் சூன் 18, 1961 ஆம் ஆண்டில் பிறந்தார். இவர் இளங்கலை அறிவியல் (கணிதம்) மற்றும் இளங்கலைப் பொறியியலில் இயந்திரப் பிரிவு படித்துள்ளார்.

இவர் 2021 மற்றும் 2016ஆம் ஆண்டுகளில் நடந்த சட்டமன்றத் தேர்தலில், நெய்வேலி தொகுதியிலிருந்தும், 2006ஆம் ஆண்டு தேர்தலில், நெல்லிக்குப்பம் தொகுதியிலிருந்தும், திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:கடலூர் மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
1,1-டையீத்தாக்சியீத்தேன்

**1,1-டையீத்தாக்சியீத்தேன்** *(1,1-Diethoxyethane)* என்பது C6H14O2 என்ற வேதி வாய்ப்பாட்டைக் கொண்ட ஒரு கரிம வேதியியல் சேர்மமாகும். அசிட்டால்டிகைடு டையெத்தில் அசிட்டால் என்றும் இச்சேர்மம் வகைப்படுத்தப்படுகிறது. காய்ச்சி வடித்த மதுபானங்களில் அதிலும் குறிப்பாக மால்ட் விசுக்கி  எனப்படும் மதுவகை மற்றும் செரி வகை பிராந்திகளிலும் நறுமணமூட்டும் பொருளாக இதைப் பயன்படுத்துகின்றனர் .அசிட்டால் என்ற வேதி வினைக்குழுவைக் கொண்டிருக்கும் சேர்மங்கள் பல இருந்தாலும் இச்சேர்மம் மட்டும் குறிப்பாக அசிட்டால் என்று எளிமையாக அழைக்கப்படுகிறது. 
## மேற்கோள்கள்

பகுப்பு:அசிட்டால்கள்
ஆம்பியாக்சசு

**ஆம்பியாக்சசு** (*Amphioxus*) குத்தூசி எனப் பொருள்படும் *லேன்செட்*  (Lancet) என்ற பெயரால் பொதுவாக அழைக்கப்படும் மீன் போன்ற தோற்றமுடைய கடல் வாழ் உயினமாகும்.

## ஆம்பியாக்சசு பெயர் காரணம்
1774ஆம் ஆண்டில் முதன் முதலில் இதனைப் இங்கிலாந்து கடற்கரையில் கண்டெடுத்த பல்லாசு என்பவர், இதனை ஓர் ஓடற்ற நத்தை எனக் கருதி இதற்கு லைமாக்சு *லான்சியோலேட்டசு* (*Limax lanceolatus*) என்று பெயரிட்டார். 1934ஆம் ஆண்டு கோசுடா என்பவர், இதன் செவுள்கள் தொண்டைப் பகுதியில் அமைந்திருந்ததால் இதற்கு பிராங்கியோஸ்டோமா என்று பெயரிட்டார். யாரால் லுயசநடட 1836 என்பவரே முதன் முதலாக இதற்கு *ஆம்பியாக்சசு லான்சியோலேட்டசு* (Amphioxus lanceolatus) என்று பெயரிட்டார்.

## அம்பியாக்சஸ் வகைப்பாடு
முதுகு நாணுள்ளவை எனும் தொகுதியின் கீழ் உள்ள, தலைமுதுகு நாணுடையன (Protochordata) அல்லது மண்டையோடற்றன (Acarina) எனும் தொகுதியின் கீழ் உள்ள, தலைமுதுகு நாணுடையன (Cephalochordata)  துணைத்தொகுதியில் ஆம்பியாக்சசு வகைப்படுத்தப்பட்டுள்ளது.

## உடலமைப்பு
ஆம்பியாக்சசு கடலில் ஆழங்குறைந்த மணற்பாங்கான பகுதிகளில் துளையிட்டு வாழ்கின்றது. இதன் சராசரி உடல் நீளம் 5 முதல் 8 செ.மீ. ஆகும். ஆனால் தென்சீனா, இந்தியா ஆகிய பகுதிகளில் காணப்படும் ஒரு சிற்றினம் 15 செ.மீ. நீளம் வரை வளரக்கூடியது. ஓளி ஊடுருவும் தன்மையுடைய இவற்றின் உடலின் இரு முனைகளும் கூராக உள்ளன. தனிப்பட்ட தலைப்பகுதியோ தாடைகளோ இல்லை. உடலானது (லான்சியோ லேட்டுகள்) மணலில் புதைந்து, வாய்ப்பகுதி மட்டும் மணலின் தெரியும்படி இருக்கும்.

நெப்ரிழயாக்கள், பழுப்புப் புனல்கள், சிறு நீரக பப்பில்லாக்கள் ஆகியன ஆம்பியாக்சசின் கழிவு நீக்க உறுப்புகளாகும். குழல் போன்ற அமைப்புடைய நெப்ரியாக்களில் இரண்டு பகுதிகள் உள்ளன. ஆண் பெண் ஆம்பியாக்சசு இடையே இன உறுப்புகளைத் தவிர வெளித்தோற்ற வேறுபாடு ஏதும் காணப்படுவது இல்லை.

## மேற்கோள்கள்

பகுப்பு:கடல்வாழ் உயிரினங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வெப்பக்கிரமமாறுகை (வானிலையியல்)

வானிலையியலில், **வெப்பக்கிரமமாறுகை** என்பது வளிமண்டலத்தில் சாதாரணமாக உயரத்திற்கேற்ப நிகழும் மாற்றங்களின் இயல்பிலிருந்து விலகி, வேறுபாடு காணப்படுதல் ஆகும். பொதுவாக வளியின் வெப்பநிலையானது, பூமியிலிருந்து மேல்நோக்கிச் செல்லச்செல்ல, உயரத்திற்கேற்றவாறு குறைந்து செல்லும். வெப்பக்கிரமமாறுகையின்போது, சூடான வளி, குளிரான வளிக்கு மேலாகக் காணப்படும். அதாவது உயரத்தைப் பொறுத்து, பொதுவாகக் காணப்படும் வெப்பநிலைத் தோற்றம் நேர்மாறாகக் காணப்படும் நிலையாகும்.

இத்தகைய வெப்பக்கிரமமாறுகையானது நிலப்பரப்பிற்கு அண்மையாக புகைப்பனியை உருவாக்கி, வளிமண்டலத்தில் நச்சுத்தன்மையை ஏற்படுத்துகிறது. இந்த வெப்பக்கிரமமாறுகையானது, ஒரு தொப்பி போல் தொழிற்பட்டு வெப்பச் சுழற்சியைத் தடுத்து வைக்கவும் கூடும். இந்த தொப்பி போன்ற பகுதி, ஏதாவது காரணங்களால் உடையும்போது அல்லது இல்லாமல் போகும்போது, உள்ளேயிருக்கும் ஈரலிப்பில் ஏற்படும் வெப்பச் சுழற்சி கடுமையான இடிமழையைக் கொண்டு வரலாம். வெப்பக்கிரமமாறுகையானது குளிரான காலநிலையில், உறைமழையையும் ஏற்படுத்தலாம்.

## சாதாரண வளிமண்டல நிலை
பொதுவாக புவியின் மேற்பரப்பை அண்மித்த வளிமண்டலத்திலிருக்கும் வளி, மேலேயுள்ள வளியை விடச் சூடானதாக இருக்கும். இதற்குக் காரணம் சூரியனிலிருந்து வரும் வெப்பக் கதிர்களினால் புவியின் நிலப்பரப்பு சூடாகி, பின்னர் அந்தச் சூடானது அதனை அண்மித்த வளிமண்டலத்திற்குப் பரவுவதாகும்.

## காரணங்கள்
#சூடான, குறைந்த அடர்த்தியுள்ள வளித் தொகையானது, குளிரான, அதிக அடர்த்தியுள்ள வளித் தொகைக்கு மேலாக நகர்வது.
#சூரியனிலிருந்து புவியின் நிலப் பரப்பிற்குக் கிடைக்கும் வெப்பத்தைவிட, புவியிலிருந்து வெளியேறும் வெப்பம் அதிகரித்தல். இது பொதுவாக இரவு நேரங்களில் அல்லது குளிர்காலங்களில், சூரியனின் சாய்வு மிகக் குறைவாக இருக்கையில் நிகழும். மேலும் பெருங்கடல் பகுதிகள் வெப்பத்தைப் பிடித்து வைத்திருக்கும் தன்மையை அதிகமாகக் கொண்டிருப்பதனால், இத்தகைய விளைவு பொதுவாக நிலப் பரப்புக்களிலேயே காணப்படும். துருவப் பகுதிகளில், குளிர் காலங்களில், நிலப்பரப்பில் இது பொதுவாக ஏற்படும்.

## விளைவுகள்

வெப்பக்கிரமமாறுகை நிகழும் பகுதிகளில், வளியில் சுழற்சி இல்லாமல், வளியானது நகர்வு அற்று இருப்பதனால், தூசுகள் மற்றும் நச்சுக் காற்றுகளைப் பிடித்து வைத்திருப்பதனால் வளிமண்டலம் நச்சுத்தன்மைக்கு உட்படும். மக்கள்தொகை அதிகமான நகரங்களில் இதன் விளைவு அதிக பாதிப்பைக் கொடுக்கும்.

## மேற்கோள்கள்

பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வானிலையியல்
இரத்தஅழுத்தமானி

**இரத்தஅழுத்தமானி** (*Sphygmomanometer*) என்பது இரத்த அழுத்தத்தினை அளவிடுவதற்குப் பயன்படும் கருவி ஆகும். இது நாடி அழுத்தமானி என்றும் இரத்த அழுத்த அளவி என்றும் அழைக்கப்படுகிறது.

## வரலாறு
இரத்த அழுத்தமானியை ஆஸ்திரிய நாட்டைச் சேர்ந்த மருத்துவர் சாமுவேல் சீக்ப்ரிட் கார்ல் ரிட்டர் வான் பாஸ்ச் 1881ஆம் ஆண்டு கண்டுபிடித்தார். சிபியோன் ரிவா-ரோக்கி 1896-ல் மிகவும் எளிதாகப் பயன்படுத்தப்படும் மானியினை அறிமுகப்படுத்தினார். 1901ஆம் ஆண்டில், முன்னோடி நரம்பியல் அறுவை சிகிச்சை நிபுணரான மருத்துவர் கார்வி குசிங், ரிவா-ரோச்சியின் இரத்தஅழுத்தமானியினை அமெரிக்காவிற்கு கொண்டு வந்து, நவீனமயமாக்கி, மருத்துவ சமூகத்தில் பிரபலப்படுத்தினார். 1905ஆம் ஆண்டில் உருசிய மருத்துவர் நிகோலாய் கொரோட்கோவ் "கொரோட்காஃப் ஒலிகள்" கண்டுபிடித்ததைத் தொடர்ந்து இதயவிரிவு அழுத்தத்தினை இரத்த அழுத்த அளவீட்டுடன் சேர்த்தபோது மேலும் முன்னேற்றம் ஏற்பட்டது. வில்லியம் ஏ. பாம் 1916-ல் பாமனோமீட்டர் வகையினைக் கண்டுபிடித்தார்.

## அமைப்பு
ஒரு ஊதப்பட்ட சுற்றுப்பட்டை, ஒரு அளவிடும் அலகு (மெர்குரி மானோமீட்டர், அல்லது அனரோயிட் அளவி) மற்றும் ஊதலுக்கான ஒரு பொறிமுறையானது கைமுறையாக இயக்கப்படும் குமிழ் மற்றும் அடைப்பிதழ் அல்லது மின்சாரத்தில் இயக்கப்படும் கருவியினை ஆகியவற்றைக் கொண்டுள்ளது.

இரத்த அழுத்தமானியில் ஒரு குமிழ் குழாய் உடன் இணைந்த வெப்பநிலைமானி ஒன்றும் காணப்படுகின்றது. இந்த குமிழை அழுத்தும் போது பாதரசம் உந்தப்படுகின்றது. ஒரு அளவி எவ்வளவு பெரிதாக இருக்கும் என்பதை ஒரு பாதை காட்டுகிறது. இந்த அழுத்தமானி பாதரசத்தினைக் கொண்டு இருக்கும். இதனுடன் இணைந்த இதயத்துடிப்பு மானி மூலம் இரத்த அழுத்தத்தைக் கண்டறியப்படுகிறது.

எண்ணிம அல்லது மற்றும் சாதாரண வகையிலா என இரண்டுவித இரத்த அழுத்தமானிகள் தற்போது பயன்படுத்தப்படுகின்றன. துல்லியம் மற்றும் வசதி ஆகியவற்றில் இவை வேறுபடுகின்றன.

## மேற்கோள்கள்

## வெளி இணைப்புகள்

* 
* 
* 
* 

பகுப்பு:அளவிடும் கருவிகள்
பகுப்பு:19-ஆம் நூற்றாண்டுக் கண்டுபிடிப்புகள்
புரூன்சு வெட்குண்டா

**புரூனஸ் வெட்குண்டா** (*Prunus verecunda*) என்பது ஜப்பான் மற்றும் கொாியாவை சொந்த இடமாக கொண்ட மர வகையாகும்.  இது பொதுவாக பழுப்பு கலந்த சிவப்பு அல்லது லேசான சிவப்பு நிறம் இலையுதிா் இலைகளை கொண்டிருக்கிறது.  இது மஞ்சள் வெள்ளை நிறமுடைய மலா்களை கொண்டது.

## உயிா் வேதியியல்
இந்த இனம் பல்வேறு புதிய பிளவனாய்டு கலவைகள் கண்டுபிடிக்கப்பட்டுள்ளன.  இந்த கலவைகள் பினோசம்பாின் 5-குளுகோசைடு (5.7 டி ஹைட்ராக்சிபிளேவனன் 5 குளுக்கோசைடு) ஜயின்ஸ்டின் (5.7.4- டிரைஹைட்ராக்சைடுசப்ளவன்) புரூன்டின் (5.4 டிஹைட்ராக்சைடு - 7 மெத்தொபிளேவனன்) மற்றும் பினொசெப்ரைன் (5,7 டைஹைட்ராக்சி பிளாவனன்) செப்டம்பா் 1956ல் கண்டுபிடிக்கப்பட்டது.

### வாழ்விடம்
இந்த இனங்கள் நடு ஜப்பானுக்குச் சொந்தமாகும். இது பொதுவாக மலைப்பகுதிகளில் பரவியுள்ளது.

## சான்றுகள்

பகுப்பு:மரங்கள்
பகுப்பு:தாவரவியல் பெயருடையக் கட்டுரைகள்
கைவினைக் கலைகள்

தொழில் சார்ந்த கலைகள் **கைவினைக் கலைகள்** ஆகும். பெரும்பாலும் இவை கிராமப்புறங்களில் வாழும் மக்கள் தங்கள் அன்றாடப் பிழைப்புக்காக தங்களுக்கு அருகில் கிடைக்கும் மூலப் பொருள்களைக் கொண்டு பயன்பாட்டுப் பொருள்களைத் தயாரிப்பது ஆகும். 

## கைவினைக் கலைகளாக அறியப்படுபவை

மண்பாண்டங்கள் செய்தல், மூங்கில் கூடைகள் வனைதல், பாய் முடைதல், பட்டு நெசவு செய்தல், பிரம்பு பின்னுதல், மண் பொம்மைகள் தயாரித்தல் மற்றும்  பரதநாட்டிய நடன கலைஞர்கள் அணியும் கோவில் நகைத்தொழில் போன்றவை கிராமப்புறக் கைவினைக் கலைகள் ஆகும்.

## கைவினைப் பொருட்களின் தொன்மைச் சிறப்பு

மண்பாண்டங்கள், மூங்கில் கூடைகள், பாய் போன்ற பொருட்கள் மண்பாண்டப் பொருட்கள், மண் பொம்மைகள் தயாரித்தல் பழமை வாய்ந்த கோவில் நகைகள் தயாரித்தல் கைவினை தொழிலாக கருதப்படுகிறது. 

## மண்பாண்டங்கள் தயாரித்தல்

கிராமப்புறங்களில் வேளார் என்று அழைக்கப்படும் குயவர்களால் களிமண் கொண்டு திருவை மூலம் விதம் விதமான பாண்டங்கள் செய்யப்படுகின்றன. தற்காலத்தில் மண்பானையில் தண்ணீர் சேகரித்துக் குடித்தால் உடலுக்குக் குளிர்ச்சி என்ற கருத்து மக்களிடையே பரவி இருப்பதால் மண்பானையில் திருகு குழாய் வைத்து செய்யப்பட்ட மண்பானைகள் சாலையோரங்களில் விற்பனைக்கு வைக்கப் படுகின்றன.

## மூங்கில் கூடைகள்

உள்ளூரிலேயே கிடைக்கும் மூங்கில்களைக் கொண்டு வனையப்படும் கூடைகளை குறவர் இன மக்கள் அன்றாடம் விற்பனை செய்வதைக் காணலாம். பொருட்களை சேகரம் செய்து வைக்கவும், பழக்கூடை, பூஜைக்கூடை, விளையாட்டுப் பொருட்கள் எனப் பல்வேறு வடிவங்களில் மூங்கில் தயாரிப்பு பிரசித்து பெற்று விளங்குகிறது. நெகிழி எனப்படும் பிளாஸ்டிக் பைகளுக்குப் பதில் மூங்கில் கூடைகளைப் பயன்படுத்துவது சிறப்பு.

## பாய் முடைதல்

கோரைப்பாய்-இதன் தனிச்சிறப்பு கோடைக்காலத்தில் குளிர்ச்சியையும், மழைக்காலத்தில் வெப்பத்தையும் தர வல்லது. இது ஆற்றோரங்களில் கிடைக்கும் தரமான புல் வகையைச் சேர்ந்த கோரைகளைக் கொண்டு தயாரிக்கப்படுகிறது. தமிழ்நாட்டில் பத்தமடை பாய் சிறப்பு வாய்ந்தது. பல்வேற வண்ணங்களில் எழுத்துக்கள், படங்கள் இடம்பெற்ற பாய்களம் விற்பனைக்கு வருகின்றன.

## பட்டு நெசவு

திருமண நிகழ்வுகளில் இன்றியமையாத ஆடையாக விளங்குவது பட்டுத் துணி. தறி கொண்டு கையால் நெசவு செய்யப்படும் பட்டிற்கென தனி மவுசு உண்டு. தமிழ்நாட்டில் காஞ்சிபுரம், திருபுவனம் ஆகிய ஊர்கள் பட்டு நெசவிற்கும் பெயர் பெற்றவை. 

## பிரம்பு பின்னுதல்

Calamus Rotang - என்ற தாவரவியல் பெயர் கொண்ட பிரம்பு கொடி வகையைச் சார்ந்தது. பிரம்பை பயன்படுத்தி தொட்டில், மேசை, பழக்கூடை, நாற்காலி, விதவிதமான கூடைகள் போன்றவை செய்யப்படுகிறது. பிரம்பு குளிர்ச்சியுடையது. அதிக நாட்கள் நீடித்து உழைக்கக் கூடியது. சீர்காழி அருகே கொள்ளிடம் பகுதியில் மக்கள் சுற்றுலாப் பயணிகளை நம்பியே இப்பிரம்பு பொருட்களின் விற்பனையை செய்கின்றனர். 

## மண்பொம்மைகள் தயாரித்தல்

களி மண்ணை அச்சுக்களில் பரப்பி செய்யப்படும் சிறுசிறு மண் பொம்மைகள் பல்வேறு வண்ணங்களில் மக்களால் செய்யப்படும் பொம்மைகள் வீடுகளில் அலங்காரப் பொருட்களாக பயன்படுகின்றன. 
கைவினைக் கலைகள் தொழில்நுட்ப வளர்ச்சி காரணமாக இயந்திரங்களின் ஆதிக்கத்தால் நலிவடைந்து வருகின்றன. இருப்பினும் மக்கள் துயர் துடைக்க கைவினை கலைகளைக் காக்க வேண்டும்.
## மேற்கோள்கள்

பகுப்பு:கலைகள்
ஆறுமுகநேரி தொடருந்து நிலையம்

**ஆறுமுகநேரி தொடருந்து நிலையம்** (*Arumuganeri railway station*) என்பது இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் ஆறுமுகநேரியில் அமைந்துள்ள ஒரு தொடருந்து நிலையம் ஆகும். இது மதுரை ரயில்வே கோட்டத்திற்கு உட்பட்டது.

## வரலாறு
ஆறுமுகநேரி தொடருந்து நிலையம் திருச்செந்தூர்-தூத்துக்குடி மாநில நெடுஞ்சாலையில் அமைந்துள்ளது. சுற்றுவட்டாரப் பகுதிகளில் ஏராளமான உப்பளங்கள் உள்ளன. இந்த நிலையத்தைக் கட்டுவதற்கு முக்கியக் காரணம் சரக்கு போக்குவரத்து ஆகும். இப்பகுதியில் தயாரிக்கப்படும் உப்பானது ஆலைகளில் பதப்படுத்தப்பட்டு, பொதியிடப்பட்டு இறுதியாகச் சரக்கு இரயில் மூலம் பிற பகுதிகளுக்கு முன்னர் கொண்டு செல்லப்பட்டது. தற்போது சரக்கு ரயில் மூலம் உப்பு எடுத்துச் செல்வது நிறுத்தப்பட்டுள்ளது.

## பயணிகள் தொடருந்து சேவை
செந்தூர் விரைவு வண்டி மட்டுமே இந்த தொடருந்து நிலையத்திலிருந்து சென்னைக்கு நேரடியாகச் செல்லும் இரயில் ஆகும். ஆறுமுகநேரியிலிருந்து திருநெல்வேலி, தூத்துக்குடி, பழனி மற்றும் திருச்செந்தூருக்குப் பயணிகள் தொடருந்து சேவைகள் உள்ளன.

## மேற்கோள்கள்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:தூத்துக்குடி மாவட்டத்திலுள்ள தொடருந்து நிலையங்கள்
புவிப்பட எழுத்துக்கள்

பண்டைக்காலத்தில் மக்களிடையே பயன்படுத்தப் பட்ட புவிப்படங்களில் எழுத்துக்கள் பயன்படுத்தப்படவில்லை. நேரடியிகக் கூற இயலாத விளக்கங்களை எழுத்துக்கள் மூலமே புரிந்து கொள்ள முடியும் என்ற காரணத்தால் புவிப்படத்தில் எழுத்துக்களைப் பயன்பத்தும் முறை தோன்றியது. பாபிலோனிய, சீன, கிரேக்க, அரேபிய எழுத்துக்களைப் பயன்படுத்தி எழுதும் முறை தோன்றியது. 

## முக்கியத்துவம்
புவிப்படங்களின் தரம் என்பது பயன்படுத்தப்படும் எழுதக்களாலும் அவை எழுதப்பட்டிருக்கும் முறைகளாலும் நிர்ணயிக்கப்படுகின்றது. எழுத்துக்கள் புவிப்படங்களின் தலைப்பு, இடங்கள், குறிப்பு போன்றவற்றைத் தெளிவாக்க உதவும் குறியீடுகள் எனலாம். புவிப்படத்தில் எழுதுதல் என்பது புவிப்படங்களை எழுதுவதில் முதன்மை மூலமாகத் திகழ்கிறது. 

ஓரிடத்தின் பரப்பையும் அதன் அமைப்பையும் குறிப்பிட்டுக் காட்டுவதற்கு எழுத்துக்கள் பயன்படுகின்றன. 

ஐரோப்பாவின் அச்சுக்கலை வளர்ச்சிக்கு முன் புவிப்பட எழுத்துக்களை எழுத பேனா, தூரிகை அல்லது கையால் எழுதும் முறைகள் பயன்படுத்தப்பட்டன. ஆனால் அச்சுக்கலை வளர்ச்சியடைந்த பிறகு டச்சு தேசத்தில் எழுத்துக்களோடு படங்களையும் பயன்படுத்தினர். இம்முறை புவிப்படங்களின் பரப்பை ஆக்கிரமித்தன. 

அலங்கார எழுத்துக்கள் (Ornate Lettering) படித்துப் புரிந்து கொள்ள எளிமையாக இல்லாததால் விக்டோரியா காலத்தில் எளிய எழுத்துக்கள் எழுதும் முறை பின்பற்றப்பட்டது. பிறகு அச்சிட்டு ஒட்டக்கூடிய எழுத்துமுறை பிரசித்து பெற்றது.

பகுப்பு:எழுத்து முறைகள்
அனுமந்தை

**அனுமந்தை** (Anumandai) என்பது தமிழ்நாட்டின், விழுப்புரம் மாவட்டம், மரக்காணம் வட்டத்தில் அமைந்துள்ள ஒரு கிராம பஞ்சாயத்து ஆகும். இது மரக்காணம் சட்டமன்றத் தொகுதிக்கு உட்பட்டது.

## வாணிபம்
அனுமந்தையில் பல்லவன் கிராம வங்கி மற்றும் கூட்டுறவு வங்கி ஆகிய இரண்டு வங்கிகள் உள்ளன.
## சான்றுகள்

பகுப்பு:விழுப்புரம் மாவட்டத்திலுள்ள கிராமங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கடையநல்லூர் வட்டம்

**கடையநல்லூர் வட்டம்**, தமிழ்நாட்டின் தென்காசி மாவட்டத்தின் 8 வருவாய் வட்டங்களில் ஒன்றாகும்.   இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் கடையநல்லூரில் உள்ளது. 

இவ்வட்டத்தில் புளியங்குடி, கடையநல்லூர் மற்றும் ஆய்க்குடி என  3   உள்வட்டங்களும் 31 வருவாய் கிராமங்களும் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:     
* மக்கள்தொகை =  399,946
* ஆண்கள் =  199,442
*   பெண்கள் =  200,504 
*  குடும்பங்கள்  =  103,380
*  கிராமப்புற மக்கள்தொகை % = 42.8%
* எழுத்தறிவு  =  80.02%
* பாலின விகிதம் = 1,000 ஆண்களுக்கு, 1,005   பெண்கள் வீதம் உள்ளனர்
* 6 வயதிற்குட்பட்ட குழந்தைகள் =  42275
* குழந்தைகள் பாலின விகிதம் = 1000 ஆண் குழந்தைகளுக்கு,  971  பெண்  குழந்தைகள் வீதம்  உள்ளனர்.
* பட்டியல் சமூகத்தினரும், பட்டியல் பழங்குடியினரும் = 73,925  மற்றும்  1,197

### சமயம்
* இந்துக்கள் = 77.82%
* இசுலாமியர்கள் = 17.58%
* கிறித்தவர்கள் = 4.48%
* பிறர்= 0.02%
## மேற்கோள்கள்


தென்காசி மாவட்ட வட்டங்கள்
சட்டப்பணிகள் ஆணைக் குழுக்கள் கூட்டம்

சட்டப்பணிகள் ஆணைக்குழுக்கள் கூட்டம் - (The Legal Services Authorities Act)
    
இந்திய நாடு ஜனநாயக நாடு. சமநீதியையும் இலவச சட்ட உதவிகளையும் வழங்கவது அரசின் கடமையாகக் கருதப்படுகிறது. இத்தகவலை அரசியலமைப்புச் சட்டம் 39A உறுதிப்படுத்துகிறது. இச்செயல்பாட்டை நடைமுறைப்படுத்துவதற்காக 26.9.1980 ஆம் ஆண்டு மத்திய அரசால் சட்ட உதவித் திட்டங்கள் அமல்படுத்தும் குழு (Committee for Implementation of Legal Aid Schemes - CILAS) என்ற அமைப்பு உருவாக்கப்பட்டது. 

மக்களுக்காக கடையாற்றும் உதவித்திட்டங்க்ளை நிறைவேற்றும் சட்ட உதவி அமைப்புகள் தன்னார்வ அமைப்புகளாக இருந்த காரணத்தால் இவற்றை முறைப்படுத்தி சட்டப்பணிகள் ஆணைக்குழுக்களை உருவாக்கம் நோக்கத்தோடு சட்டப்பணிகள் ஆணைக்குழுக்கள் சட்டம் 1987ல் நிறைவேற்றப்பட்டது. 

இச்சட்டத்தின் மூலமாக மூன்று சட்டப்பணி ஆணைக்குழுக்கள் உருவாக்கப்பட்டன. 
  
சட்டப்பணி ஆணைக்குழுக்கள் - மூன்று

1) மத்திய சட்டப்பணிகள் ஆணைக்குழுக்கள் 
2) மாநில சட்டப்பணிகள் ஆணைக்குழுக்கள் 
3) மாவட்ட சட்டப்பணிகள் ஆணைக்குழுக்கள் 

மேற்கண்ட குழுக்கள் மூலம் தகுதிபெற்ற மக்களுக்கு இலவச சட்ட உதவிகளை அரசு வழங்குகிறது.

பகுப்பு:சட்டம் சார் அமைப்புகள்